**OLIMPIADA DE RELIGIE**

**CULTUL BAPTIST**

**ETAPA NAŢIONALĂ**

**REȘIȚA, 8-11 APRILIE 2010**

**CLASA A XII-A**

* **Toate subiectele sunt obligatorii**
* **Timpul efectiv de lucru este de 3 ore**
* **10 puncte se acordă din oficiu**

**SUBIECTUL I 20 puncte**

Răspundeţi în scris la următoarele cerinţe:

* 1. Descrieţi relaţiile din cadrul familiei creştine, din perspectivă biblică (dintre soţi; dintre părinţi şi copii). 8p
  2. Citaţi un verset din *Biblie* care afirmă dumnezeirea Domnului Isus. 2p
  3. Menţionaţi două trăsături ale celor care pot participa la Cina Domnului. 4p
  4. Explicaţi în ce constă „Marea Trimitere”. 6p.

**SUBIECTUL II 30 puncte**

Citiţi cu atenţie textul următor, apoi elaboraţi răspunsuri pentru cerinţele formulate:

*„35. Atunci Filip a luat cuvântul, a început de la Scriptura aceasta şi i-a propovăduit pe Isus.36. Pe când îşi urmau ei drumul, au dat peste o apă. Şi famenul a zis: „Uite apă; ce mă împiedică să fiu botezat?”37. Filip a zis: „Dacă crezi din toată inima, se poate.” Famenul a răspuns: „Cred că Isus Hristos este Fiul lui Dumnezeu.”38. A poruncit să stea carul, s-au coborât amândoi în apă, şi Filip a botezat pe famen. 39. Când au ieşit afară din apă, Duhul Domnului a răpit pe Filip, şi famenul nu l-a mai văzut. În timp ce famenul îşi vedea de drum, plin de bucurie.” (Faptele Apostolilor 8:35-39)*

1. Menţionaţi două aspecte care au precedat botezul. (4p)
2. Identificaţi starea famenului după despărţirea de Filip. (2p)
3. Prezentaţi botezul ca act de cult, având în vedere următoarele aspecte, dezvoltate în variantele practicate şi menţionând varianta biblică: (**24p**)
   * instituirea botezului (botezul lui Ioan, botezul nou-testamental) 6p
   * semnificaţia botezului (mărturie publică, mântuitor) 6p
   * modalitatea botezului (stropire, turnare, scufundare) 6p
   * cine trebuie să fie botezat (cei care cred, copiii mici) 6p

**SUBIECTUL III 40 puncte**

Realizaţi un eseu cu tema ***Suferinţa pentru credinţă ne echipează, dar ne şi testează***,având în vedere următoarele aspecte:

1. Suferinţa în Vechiul Testament (descrierea a două situaţii) 6p.
2. Suferinţa în viaţa şi învăţătura Domnului Isus (fericirile; creştinul şi crucea) 8p.
3. Suferinţa în viaţa şi învăţătura apostolului Pavel (prezentarea unei situaţii din viaţa lui şi a unei învăţături) 8p.
4. Prezentarea vieţii unui credincios contemporan care a suferit pentru credinţa în Hristos. 4p.
5. Răsplătirea suferinţei. 4p.

**Notă:** Se acordă 30 de puncte pentru **conţinut** şi 10 puncte pentru **redactare** (introducere, cuprins, încheiere), înlănţuirea logică a ideilor, utilizarea corectă a termenilor teologici şi citarea din *Sfânta Scriptură*.

**OLIMPIADA DE RELIGIE**

**CULTUL BAPTIST**

**ETAPA NAŢIONALĂ**

**REȘIȚA, 8-11 APRILIE 2010**

**CLASA A XII-A**

**BAREM DE CORECTARE ŞI NOTARE**

**SUBIECTUL I – 20 PUNCTE**

1. Descrierea relaţiilor din cadrul familiei creştine, din perspectivă biblică (dintre soţi: 4 p.; dintre părinţi şi copii 4p.).
2. Citarea unui verset și referința care afirmă dumnezeirea Domnului Isus. 2p
3. Menţionarea a două trăsături ale celor care pot participa la Cina Domnului. (ex. regenerarea și o viață curată) 4p.
4. Explicarea acțiunilor precizate în „Marea Trimitere” (duceți-vă, învățați, botezați)6p.

**SUBIECTUL II. -- 30 PUNCTE**

1. Menţionarea a două aspecte care au precedat botezul (propovăduirea și credința 4p.)
2. Identificarea bucuriei ca stare a famenului după despărţirea de Filip. (2p)
3. Prezentarea botezului ca act de cult, având în vedere următoarele aspecte, dezvoltate în variantele practicate şi menţionând varianta biblică: (**24p**)
   * instituirea botezului (botezul lui Ioan, botezul nou-testamental) 6p
   * semnificaţia botezului (mărturie publică, mântuitor) 6p
   * modalitatea botezului (stropire, turnare, scufundare) 6p
   * cine trebuie să fie botezat (cei care cred, copiii mici) 6p

**SUBIECTUL III – 40PUNCTE**

1. **Conținut - 30 PUNCTE**
2. Suferinţa în Vechiul Testament (descrierea a două situaţii) 6p; menționarea fără detaliere a două situații: 4p.; descrierea unei singure situații 3 p. menționarea fără detaliere a unei singure situații 2p.
3. Suferinţa în viaţa şi învăţătura Domnului Isus (fericirile; creştinul şi crucea) 8p; abordarea unui singur aspect: 4p.
4. Suferinţa în viaţa şi învăţătura apostolului Pavel (prezentarea unei situaţii din viaţa lui şi a unei învăţături) 8p; abordarea unui singur aspect 4p.
5. Prezentarea vieţii unui credincios contemporan care a suferit pentru credinţa în Hristos. 4p.
6. Răsplătirea suferinţei. 4p.
7. **Redactare - 10 PUNCTE**

Respectarea structurii eseului (introducere, cuprins și încheiere):**2p**; înlănţuirea logică a ideilor: **2p**; utilizarea corectă a termenilor teologici: **3p**; citarea din Sfânta Scriptură cu indicarea referinţei: **3p**.

**Se acordă** **10 puncte din oficiu.**

**Nota finală** **se stabileşte prin împărţirea la 10 a punctajului obţinut.**